b"\n_START_ARTICLE_\nCanterbury Plains\n_START_PARAGRAPH_\nSlettelandskapet Canterbury Plains er et omr\xc3\xa5de p\xc3\xa5 New Zealand s\xc3\xb8r for byen Christchurch i regionen Canterbury. I nord n\xc3\xa5r slettene fram til foten av \xc3\xa5sene Hundalee Hills i Huruni, og i s\xc3\xb8r g\xc3\xa5r de over i slettene i North Otago p\xc3\xa5 den andre sida av Waitaki River.\n_START_SECTION_\nGeografi\n_START_PARAGRAPH_\nCanterbury Plains ble dannet av moreneavsetninger i kvart\xc3\xa6r-tiden under istider i den sene pleistocenperioden, for mellom 3 millioner og 10 000 \xc3\xa5r siden. Grusmassene ble senere spredd i vifteform av flere av de st\xc3\xb8rre elvene, i f\xc3\xb8rste rekke Waimakariri, Rakaia, Selwyn og Rangitata. Deler av de tussokgresskledde slettene er egnet for moderat intenst husdyrhold, men er utsatt for t\xc3\xb8rke, s\xc3\xa6rlig n\xc3\xa5r den dominerande vindretningen er nordvestlig. I slike perioder forekommer v\xc3\xa6rfenomenet, kjent som Nor'west arch, en f\xc3\xb8nvind, over mye av slettelandet.\n_START_SECTION_\nElver\n_START_PARAGRAPH_\nElvene p\xc3\xa5 Canterbury Plains har et typisk forgrenet l\xc3\xb8p, og skiller p\xc3\xa5 denne m\xc3\xa5ten slettelandet i North Otago fra det s\xc3\xb8rlige \xe2\x80\x93 p\xc3\xa5 den andre siden av Waitaki, der elvene vanligvis har trangere og mer distinkt formet elvel\xc3\xb8p, heller enn \xc3\xa5 breie seg ut i vide, grunne nedsenkinger, som i Canterbury.\n_START_SECTION_\nBosetning\n_START_PARAGRAPH_\nDe fleste av innbyggerne p\xc3\xa5 Canterbury Plains er bosaat i en rekke st\xc3\xb8rre eller mindre byer som ligger i nord\xc3\xb8stlig til s\xc3\xb8rvestlig retning over slettene, og som er bunnet samme ved riksveien New Zealand State Highway 1 og jernbanen Main South railway line. Dette er Christchurch, Ashburton og Timaru, og de mindre Kaiapoi, Dunsandel, Rakaia, Temuka og Glenavy. Andre mindre byer er Rangiora, Leeston, Lincoln, Darfield, Geraldine, Methven og Waimate.\n_START_SECTION_\nFauna\n_START_PARAGRAPH_\nDen sv\xc3\xa6rt sjeldne snutebillen Karocolens tuberculatus er endemisk p\xc3\xa5 slettene."